《秉徐宪长》
明代·游朴

岁岁除书下紫宸，纷纷黄绶半朱纶。淮阳何日复长孺，河内经年借寇恂。

问易诸生韦屡绝，乞养老父牒常新。从来材大难为用，莫讶明廷有积薪。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。